*****

ΟΔΗΓΙΑ ΤΟΥ ΣΥΜΒΟΥΛΙΟΥ

της 7ης Ιουνίου 1988

για την τροποποίηση της οδηγίας 79/581/ΕΟΚ για την προστασία των καταναλωτών όσον αφορά την αναγραφή των τιμών των τροφίμων

(88/315/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,

την πρόταση της Επιτροπής (1),

Σε συνεργασία με το Ευρωπαϊκό Κοινοβούλιο (2),

Έχοντας υπόψη τη γνώμη της Οικονομικής και Κοινωνικής Επιτροπής (3),

Εκτιμώντας:

ότι τα προγράμματα της Κοινότητας για μια πολιτική προστασίας και ενημέρωσης των καταναλωτών (4) προβλέπουν τη διαμόρφωση κοινών αρχών που θα διέπουν την αναγραφή των τιμών·

ότι σύμφωνα με την οδηγία 79/581/ΕΟΚ του Συμβουλίου της 19ης Ιουνίου 1979 για την προστασία των καταναλωτών όσον αφορά την αναγραφή των τιμών των τροφίμων (5), το Συμβούλιο πρέπει να αποφασίσει σχετικά με τους όρους εφαρμογής της υποχρεώσεως αναγραφής της τιμής ανά μονάδα μετρήσεως των τροφίμων που είναι προσυσκευασμένα σε προκαθορισμένες ποσότητες και καθορίζει, με την ευκαιρία αυτή, τις κατηγορίες τροφίμων που μπορούν να εξαιρεθούν από την αναγραφή της τιμής·

ότι είναι σημαντικό να θεσπιστούν μέτρα με στόχο την προοδευτική οικοδόμηση της εσωτερικής αγοράς, εντός περιόδου που λήγει στις 31 Δεκεμβρίου 1992 το αργότερο·

ότι το ψήφισμα του Συμβουλίου της 19ης Ιουνίου 1979 για την αναγραφή των τιμών των τροφίμων και των μη εδώδιμων προϊόντων τρέχουσας κατανάλωσης που είναι προσυσκευασμένα σε προκαθορισμένες ποσότητες (6), απαριθμούνται τα κριτήρια τα οποία πρέπει να πληρούν οι σειρές ποσοτήτων προκειμένου να εξαιρούνται από την υποχρέωση αναγραφής της τιμής ανά μονάδα μετρήσεως·

ότι η τυποποίηση των ποσοτήτων προσυσκευασμένων τροφίμων, χάρη στον καθορισμό απλών και εύκολα συγκρίσιμων σειρών ποσοτήτων, διευκολύνει τους καταναλωτές στη σύγκριση των τιμών στους τόπους πωλήσεως· ότι, κάθε φορά που είναι δυνατό, η τυποποίηση αυτή θα πρέπει να αντικαθιστά την υποχρέωση αναγραφής της τιμής ανά μονάδα μετρήσεως·

ότι η οδηγία 80/232/ΕΟΚ του Συμβουλίου της 15ης Ιανουαρίου 1980 σχετικά με την προσέγγιση των νομοθεσιών των κρατών μελών οι οποιές αφορούν τις σειρές των ονομαστικών ποσοτήτων και των ονομαστικών χωρητικοτήτων που επιτρέπονται για ορισμένα προσυσκευασμένα προϊόντα (7), όπως τροποποιήθηκε από την οδηγία 86/96/ΕΟΚ (8), η οδηγία 75/106/ΕΟΚ του Συμβουλίου της 19ης Δεκεμβρίου 1974 σχετικά με την προσέγγιση των νομοθεσιών των κρατών μελών οι οποιές αφορούν την προσυσκευασία κατ' όγκο ορισμένων προσυσκευασμένων υγρών (9), όπως τροποποιήθηκε τελευταία από την οδηγία 85/10/ΕΟΚ (10), η οδηγία 73/241/ΕΟΚ του Συμβουλίου της 24ης Ιουλίου 1973 σχετικά με την προσέγγιση των νομοθεσιών των κρατών μελών σχετικά με τα προϊόντα κακάο και σοκολάτας που προορίζονται για την ανθρώπινη διατροφή (11), όπως τροποποιήθηκε τελευταία από την οδηγία 85/7/ΕΟΚ (12), η οδηγία 73/437/ΕΟΚ του Συμβουλίου της 11ης Δεκεμβρίου 1973 σχετικά με την προσέγγιση των νομοθεσιών των κρατών μελών που αφορούν ορισμένα είδη ζάχαρης που προορίζονται για την ανθρώπινη διατροφή (13), όπως τροποποιήθηκε από την πράξη προσχώρησης της Ισπανίας και της Πορτογαλίας (14), και η οδηγία 77/436/ΕΟΚ του Συμβουλίου της 27ης Ιουνίου 1977 σχετικά με την προσέγγιση των νομοθεσιών των κρατών μελών όσον αφορά τα εκχυλίσματα καφέ και κιχωρίου (15), όπως τροποποιήθηκε τελευταία από την οδηγία 85/573/ΕΟΚ (16), καθορίζουν σειρές ποσοτήτων για τα προσυσκευασμένα προϊόντα·

ότι η προσπάθεια που έχει καταβληθεί σε κοινοτικό επίπεδο για την τυποποίηση, με σκοπό την εξάλειψη των τεχνικών εμποδίων στις συναλλάγες, συμβάλλει στην απλοποίηση των σειρών ποσοτήτων των τροφίμων που διατίθενται στους καταναλωτές· ότι πρέπει να προβλεφθεί η εξαίρεση των σειρών ποσοτήτων που έχουν καθοριστεί σε κοινοτικό επίπεδο·

ότι δεν κρίνεται σκόπιμη η τυποποίηση ορισμένων κατηγοριών τροφίμων σε κοινοτικό επίπεδο· ότι πρέπει να προβλεφθεί, για τα τρόφιμα αυτά, η εξαίρεση των σειρών ποσοτήτων που έχουν καθοριστεί σε εθνικό επίπεδο·

ότι πρέπει να δοθεί στα κράτη μέλη η ευχέρεια να απαλλάσσουν από την υποχρέωση αναγραφής της τιμής ανά μονάδα μετρήσεως για όσα προϊόντα η εν λόγω αναγραφή τιμής θα ήταν άσκοπη·

ότι οι κανόνες της παρούσας οδηγίας αποσκοπούν στην ενημέρωση και προστασία των καταναλωτών,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 79/581/ΕΟΚ τροποποιείται ως εξής:

1. Στο άρθρο 1, οι παράγραφοι 2 και 3 αντικαθίστανται από το ακόλουθο κείμενο:

«2. Η παρούσα οδηγία δεν ισχύει για τα τρόφιμα που πωλούνται σε ξενοδοχεία, εστιατόρια, ταβέρνες, νοσοκομεία, καντίνες και παρόμοιες επιχειρήσεις και τα οποία καταναλίσκονται επιτόπου, ούτε για τα τρόφιμα τα οποία αγοράζονται από τον καταναλωτή για επαγγελματική ή εμπορική δραστηριότητα ή για τα τρόφιμα που διατίθενται κατά την παροχή υπηρεσιών.

3. Τα κράτη μέλη μπορούν να ορίζουν ότι η παρούσα οδηγία δεν εφαρμόζεται στα τρόφιμα που πωλούνται στο αγρόκτημα ή από ιδιώτη προς ιδιώτη.»

2. Στο άρθρο 2, τα στοιχεία β) και στ) αντικαθίστανται από το ακόλουθο κείμενο:

«β) "προσυσκευασμένα τρόφιμα": τρόφιμα που συσκευάζονται, χωρίς ο καταναλωτής να είναι παρών, είτε η συσκευασία αυτή καλύπτει τα προϊόντα αυτά εξ ολοκλήρου είτε μόνον εν μέρει·

στ) "τιμή ανά μονάδα μετρήσεως": η τιμή που ισχύει για ποσότητα ενός χιλιογράμμου ή ενός λίτρου τροφίμων, με την επιφύλαξη του άρθρου 6 παράγραφος 2 και του άρθρου 10 δεύτερο εδάφιο.»

3. Το άρθρο 3 τροποποιείται ως εξής:

α) Η παράγραφος 1 αντικαθίσταται από τις ακόλουθες παραγράφους:

«1. Στα τρόφιμα που αναφέρονται στο άρθρο 1 αναγράφεται η τιμή πωλήσεως σύμφωνα με τους όρους που καθορίζονται στο άρθρο 4.

2. Στα προσυσκευασμένα σε προκαθορισμένες ποσότητες τρόφιμα που απαριθμούνται στο παράρτημα και στα προσυσκευασμένα σε μεταβλητές ποσότητες τρόφιμα, αναγράφεται επίσης η τιμή ανά μονάδα μετρήσεως με την επιφύλαξη των άρθρων 7 μέχρι και 10.»·

β) οι παράγραφοι 2 και 3 γίνονται αντιστοίχως παράγραφοι 3 και 4.

4. Τα άρθρα 4 και 5 αντικαθίστανται ως ακολούθως:

«Άρθρο 4

Η τιμή πωλήσεως και η τιμή ανά μονάδα μετρήσεως πρέπει να μην είναι διφορούμενες, να αναγνωρίζονται εύκολα και να είναι ευανάγνωστες. Κάθε κράτος μέλος μπορεί να θεσπίζει ειδικούς κανόνες που αφορούν την αναγραφή των τιμών αυτών, ιδίως με τη βοήθεια επιγραφών ή επισήμανσης στα ράφια ή τις συσκευασίες.

Άρθρο 5

Στις γραπτές ή έντυπες διαφημίσεις και στους καταλόγους που αναφέρουν την τιμή πωλήσεως των τροφίμων του άρθρου 1, αναγράφεται η τιμή ανά μονάδα μετρήσεως, με την επιφύλαξη του άρθρου 3 παράγραφος 2.»

5. Το άρθρο 7 τροποποιείται ως ακολούθως:

α) Η παράγραφος 2 αντικαθίσταται από το ακόλουθο κείμενο:

«2. Μεταξύ των τροφίμων στα οποία αναφέρεται η παράγραφος 1 περιλαμβάνονται ιδίως:

α) τρόφιμα τα οποία απαλλάσσονται από την υποχρέωση αναγραφής του βάρους ή του όγκου τους, ιδιαίτερα τα τρόφιμα που πωλούνται με το κομμάτι·

β) διαφορετικά τρόφιμα που πωλούνται σε κοινή συσκευσία·

γ) τα τρόφιμα που πωλούνται από αυτόματα μηχανήματα·

δ) μαγειρευμένα ή ημιμαγειρευμένα φαγητά που είναι συσκευασμένα μαζί·

ε) ιδιότυπα προϊόντα (προϊόντα φανταιζί)·

στ) οι πολλαπλές συσκευασίες όπως αναφέρονται στο άρθρο 4 πρώτο εδάφιο της οδηγίας 80/232/ΕΟΚ, όταν αποτελούνται από μεμονωμένα αντικείμενα που αντιστοιχούν σε μία από τις τιμές που περιλαμβάνονται στις κοινοτικές σειρές ποσοτήτων.»·

β) στην παράγραφο 4, η φράση «5 gr ή χιλιοστόλιτρα» αντικαθίσταται από τη φράση «50 gr ή χιλιοστόλιτρα».

6. Τα άρθρα 8 και 9 αντικαθίστανται ως ακολούθως:

«Άρθρο 8

1. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως:

- τα προσυσκευασμένα σε προκαθορισμένες ποσότητες τρόφιμα που αναφέρονται στο άρθρο 6 παράγραφος 1 της οδηγίας 73/241/ΕΟΚ,

- τα προσυσκευασμένα σε προκαθορισμένες ποσότητες τρόφιμα που αναφέρονται στο άρθρο 6 παράγραφος 2 της οδηγίας 73/241/ΕΟΚ,

- τα προσυσκευασμένα σε προκαθορισμένες ποσότητες τρόφιμα που αναφέρονται στο άρθρο 1 σημεία 1, 2 και 3 της οδηγίας 73/437/ΕΟΚ,

- τα προσυσκευασμένα σε προκαθορισμένες ποσότητες τρόφιμα που αναφέρονται στο άρθρο 4 της οδηγίας 77/436/ΕΟΚ,

- τα προσυσκευασμένα σε προκαθορισμένες ποσότητες τρόφιμα που απαριθμούνται στο παράρτημα ΙΙΙ σημεία 1, 2, 4, 5 και 6 της οδηγίας 75/106/ΕΟΚ, όταν πωλούνται στις σειρές των ονομαστικών όγκων που αναφέρονται στις στήλες Ι και ΙΙ του εν λόγω παραρτήματος,

- τα προσυσκευασμένα σε προκαθορισμένες ποσότητες τρόφιμα που αναφέρονται στο παράρτημα Ι, εκτός από τα σημεία 1.2, 1.5.4, 1.8, 2 και 3 της οδηγίας 80/232/ΕΟΚ, όταν πωλούνται στις σειρές των ονομαστικών ποσοτήτων περιεχομένου που αναγράφονται στο εν λόγω παράρτημα. 2. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως για:

- τα προσυσκευασμένα σε προκαθορισμένες ποσότητες τρόφιμα που αναφέρονται στο παράρτημα ΙΙΙ σημεία 3, 7, 8 και 9 της οδηγίας 75/106/ΕΟΚ, όταν πωλούνται στους ονομαστικούς όγκους που αναγράφονται στις στήλες Ι και ΙΙ του παραρτήματος αυτού,

- τα προσυσκευασμένα σε προκαθορισμένες ποσότητες τρόφιμα που αναφέρονται στο παράρτημα ΙΙΙ της οδηγίας 75/106/ΕΟΚ, όταν πωλούνται σε φιάλες που μπορούν να ξαναχρησιμοποιηθούν με ονομαστικό όγκο 0,70 λίτρων και τα προσυσκευασμένα σε προκαθορισμένες ποσότητες τρόφιμα που αναφέρονται στα σημεία 1 στοιχείο γ), 2 στοιχείο β), και στα σημεία 3 και 7 του παταρτήματος ΙΙΙ της οδηγίας 75/106/ΕΟΚ, όταν πωλούνται σε φιάλες που μπορούν να ξαναχρησιμοποιηθούν με ονομαστικούς όγκους 0,5 pint, 1,0 pint, 1 1/3 pint και 2,0 pint,

- τα προσυσκευασμένα σε προκαθορισμένες ποσότητες τρόφιμα που απαριθμούνται στο παράρτημα Ι σημεία 1.2, 1.5.4, 1.8, 2 και 3 και στο παράρτημα ΙΙ σημεία 1 και 2 της οδηγίας 80/232/ΕΟΚ, όταν πωλούνται σε σειρές ονομαστικών ποσοτήτων που περιλαμβάνονται στα παραρτήματα αυτά, καθώς και τα προσυσκευασμένα σε προκαθορισμένες ποσότητες τρόφιμα που απαριθμούνται στο παράρτημα Ι της οδηγίας 80/232/ΕΟΚ, όταν πωλούνται σε σειρές χωρητικοτήτων που αναφέρονται στο παράρτημα ΙΙΙ της εν λόγω οδηγίας.

3. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως για τα προσυσκευασμένα τρόφιμα που απαριθμούνται στις παραγράφους 1 και 2, όταν πωλούνται σε ποσότητες μικρότερες από την ελάχιστη ή μεγαλύτερες από τη μέγιστη τιμή των κοινοτικών σειρών.

Άρθρο 9

Κατά τη θέσπιση κοινοτικών μέτρων που αποβλέπουν στην εναρμόνιση των σειρών ονομαστικών ποσοτήτων για τα τρόφιμα που είναι προσυσκευασμένα σε προκαθορισμένες ποσότητες ή κατά την αναθεώρηση σειρών ποσοτήτων που είχαν θεσπιστεί προηγουμένως, το Συμβούλιο, μετά από πρόταση της Επιτροπής, τροποποιεί το άρθρο 8.»

7. Παρεμβάλλονται τα ακόλουθα άρθρα:

«Άρθρο 10

Ως μεταβατικό μέτρο παρέχεται στα κράτη μέλη χρονικό διάστημα επτά ετών από την ημερομηνία έκδοσης της οδηγίας 88/314/ΕΟΚ (1), για να θέσουν σε εφαρμογή τις διατάξεις της παρούσας οδηγίας τις σχετικές με τα προσυσκευασμένα σε προκαθορισμένες ποσότητες τρόφιμα που αναγράφονται στο παράρτημα. Κατά τη μεταβατική αυτή περίοδο, μπορούν να διατηρούνται σε ισχύ τα εθνικά μέτρα ή οι εθνικές πρακτικές που υπάρχουν κατά την ημερομηνία έκδοσης της οδηγίας 88/314/ΕΟΚ και που αφορούν τα τρόφιμα αυτά.

Έως ότου λήξει η μεταβατική περίοδος κατά την οποία οι κοινοτικές διατάξεις που αφορούν τις μονάδες μέτρησης επιτρέπουν τη χρήση των μονάδων μέτρησης του βρετανικού παραδοσιακού συστήματος, οι αρμόδιες εθνικές αρχές της Ιρλανδίας και του Ηνωμένου Βασιλείου καθορίζουν, για κάθε τρόφιμο ή κατηγορία τροφίμων, τις μονάδες μάζας και όγκου του διεθνούς ή του βρετανικού παραδοσιακού συστήματος, για τις οποίες είναι υποχρεωτική η αναγραφή της τιμής ανά μονάδα μετρήσεως.

Άρθρο 11

1. Τα κράτη μέλη μπορούν να απαλλάσσουν από την υποχρέωση αναγραφής της τιμής ανά μονάδα μετρήσεως στα προσυσκευασμένα τρόφιμα που πωλούνται από ορισμένες μικρές επιχειρήσεις λιανικής πωλήσεως και παραδίδονται απευθείας στον αγοραστή από τον πωλητή, εφόσον η αναγραφή της τιμής ανά μονάδα μετρήσεως:

- μπορεί να επιβαρύνει υπερβολικά τις επιχειρήσεις αυτές

ή

- κρίνεται πρακτικώς αδύνατη, λόγω του αριθμού των προϊόντων που διατίθενται προς πώληση, των διαστάσεων και της διάταξης του χώρου πωλήσεως ή των ειδικών χαρακτηριστικών ορισμένων μορφών εμπορίας, όπως οι περιπτώσεις πωλήσεων από περιοδεύοντες πωλητές.

2. Οι εξαιρέσεις που αναφέρονται στη παράγραφο 1, δεν θίγουν τις αυστηρότερες υποχρεώσεις αναγραφής των τιμών, που απορρέουν από εθνικές διατάξεις οι οποίες ισχύουν κατά την έκδοση της οδηγίας 88/314/ΕΟΚ.

(1) ΕΕ αριθ. L 142 της 9. 6. 1988, σ. 19.»

8. Τα άρθρα 10 και 11 γίνονται άρθρα 12 και 13 αντιστοίχως.

9. Προστίθεται το παράρτημα της παρούσας οδηγίας.

Άρθρο 2

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο δύο έτη από την έκδοσή της. Ενημερώνουν αμέσως την Επιτροπή σχετικά.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου που θεσπίζουν στον τομέα που διέπει η παρούσα οδηγία.

Άρθρο 3

Η παρούσα οδηγία απευθύνεται στα κράτη μέλη.

Λουξεμβούργο, 7 Ιουνίου 1988.

Για το Συμβούλιο

Ο Πρόεδρος

M. BANGEMANN

(1) ΕΕ αριθ. C 53 της 24. 2. 1984, σ. 7, και

ΕΕ αριθ. C 121 της 7. 5. 1987, σ. 7.

(2) ΕΕ αριθ. C 122 της 20. 5. 1985, σ. 148, και

απόφαση της 18ης Μαΐου 1988 (δεν έχει ακόμη δημοσιευθεί στην Επίσημη Εφημερίδα).

(3) ΕΕ αριθ. C 343 της 24. 12. 1984, σ. 34.

(4) ΕΕ αριθ. C 92 της 25. 4. 1975, σ. 2, και

ΕΕ αριθ. C 133 της 3. 6. 1981, σ. 2.

(5) ΕΕ αριθ. L 158 της 26. 6. 1979, σ. 19.

(6) ΕΕ αριθ. C 163 της 30. 6. 1979, σ. 1.

(7) ΕΕ αριθ. L 51 της 25. 2. 1980, σ. 1.

(8) ΕΕ αριθ. L 80 της 25. 3. 1986, σ. 55.

(9) ΕΕ αριθ. L 42 της 15. 2. 1975, σ. 1.

(10) ΕΕ αριθ. L 4 της 5. 1. 1985, σ. 20.

(11) ΕΕ αριθ. L 228 της 16. 8. 1973, σ. 23.

(12) ΕΕ αριθ. L 2 της 3. 1. 1985, σ. 22.

(13) ΕΕ αριθ. L 356 της 27. 12. 1973, σ. 71.

(14) ΕΕ αριθ. L 302 της 15. 11. 1985, σ. 23.

(15) ΕΕ αριθ. L 172 της 12. 7. 1977, σ. 20.

(16) ΕΕ αριθ. L 372 της 31. 12. 1985, σ. 22.

ΠΑΡΑΡΤΗΜΑ

Τρόφιμα προσυσκευασμένα και σε προκαθορισμένες ποσότητες, όπως αναφέρονται στο άρθρο 3 παράγραφος 2

Τρόφιμα που αναφέρονται στο:

- παράρτημα ΙΙΙ σημείο 1 της οδηγίας 75/106/ΕΟΚ (κρασιά, μη αφρώδη ποτά, βερμούτ),

- παράρτημα ΙΙΙ σημείο 2 της οδηγίας 75/106/ΕΟΚ (αφρώδη κρασιά, μηλίτης, κλπ.),

- παράρτημα ΙΙΙ σημείο 3 της οδηγίας 75/106/ΕΟΚ (μπύρες),

- παράρτημα ΙΙΙ σημείο 4 της οδηγίας 75/106/ΕΟΚ (οινοπνευματώδη ποτά),

- παράρτημα ΙΙΙ σημείο 5 της οδηγίας 75/106/ΕΟΚ (ξύδι),

- παράρτημα ΙΙΙ σημείο 6 της οδηγίας 75/106/ΕΟΚ (έλαια),

- παράρτημα ΙΙΙ σημείο 7 της οδηγίας 75/106/ΕΟΚ (γάλα και ποτά με βάση το γάλα),

- παράρτημα ΙΙΙ σημείο 8 της οδηγίας 75/106/ΕΟΚ (μεταλλικά νερά, αεριούχα αναψυκτικά κλπ.),

- παράρτημα ΙΙΙ σημείο 9 της οδηγίας 75/106/ΕΟΚ (χυμοί φρούτων και λαχανικών κλπ.),

- παράρτημα Ι σημείο 1.7 της οδηγίας 80/232/ΕΟΚ (καφές (εκτός του λυοφιλισμένου και του διαλυτού) και κιχώριο),

- άρθρο 4 της οδηγίας 77/436/ΕΟΚ (εκχυλίσματα καφέ και κιχωρίου),

- άρθρο 6 της οδηγίας 73/241/ΕΟΚ (προϊόντα σοκολάτας και κακάο),

- άρθρο 1 σημεία 1, 2 και 3 της οδηγίας 73/437/ΕΟΚ και παράρτημα Ι σημείο 1.4 της οδηγίας 80/232/ΕΟΚ (είδη ζαχάρεως),

- παράρτημα Ι σημείο 1.1 της οδηγίας 80/232/ΕΟΚ (βούτυρο κλπ.),

- παράρτημα Ι σημείο 1.2 της οδηγίας 80/232/ΕΟΚ (νωπά τυριά),

- παράρτημα Ι σημείο 1.3 της οδηγίας 80/232/ΕΟΚ (αλάτι επιτραπέζιο ή μαγειρικό),

- παράρτημα Ι σημείο 1.5.1 της οδηγίας 80/232/ΕΟΚ (αλεύρια, πληγούρια, νιφάδες και σιμιγδάλια),

- παράρτημα Ι σημείο 1.5.2 της οδηγίας 80/232/ΕΟΚ (ζυμαρικά),

- παράρτημα Ι σημείο 1.5.3 της οδηγίας 80/232/ΕΟΚ (ρύζι),

- παράρτημα Ι σημείο 1.5.4 της οδηγίας 80/232/ΕΟΚ (νιφάδες δημητριακών),

- παράρτημα Ι σημείο 1.6 της οδηγίας 80/232/ΕΟΚ (όσπρια και ξηροί καρποί),

- παράρτημα ΙΙ σημείο 1 της οδηγίας 80/232/ΕΟΚ (κονσερβοποιημένα και ημικονσερβοποιημένα φυτικά προϊόντα),

- παράρτημα Ι σημείο 1.8.1 της οδηγίας 80/232/ΕΟΚ (κατεψυγμένα φρούτα, λαχανικά και πατάτες),

- παράρτημα Ι σημείο 1.8.2 της οδηγίας 80/232/ΕΟΚ (κατεψυγμένα ψάρια σε φιλέτα και τεμάχια),

- παράρτημα Ι σημείο 1.8.3 της οδηγίας 80/232/ΕΟΚ (κατεψυγμένα ψάρια σε προσχηματισμένα τεμάχια «sticks»),

- παράρτημα Ι σημείο 2 της οδηγίας 80/232/ΕΟΚ (παγωτά),

- παράρτημα Ι σημείο 3 της οδηγίας 80/232/ΕΟΚ (ξηρές τροφές για σκύλους και γάτες),

- παράρτημα ΙΙ σημείο 2 της οδηγίας 80/232/ΕΟΚ (υγρές τροφές για σκύλους και γάτες).